Public procurement notice: Contract Notice
Published: 2019-01-22
Buyer: MAVIR Magyar Villamosenergia-ipari Átviteli Rendszerirányító Zártkörűen Működő Részvénytársaság
Country: HU
Contract type: Services
Procedure: Negotiated procedure
CPV classification: 72262000: Software development services
Submission deadline: 2019-02-22
Award criteria: The most economic tender
EU fund: Recovery and Resilience

Technical requirements: A fejlesztés célja a jelenleg meglévő üzleti folyamatok, igények lehető legmagasabb szintű automatizálását biztosító, a 2017–2020 európai informatikai elvárásoknak megfelelő modern naprakész informatikai megoldás (magas rendelkezésre állású, 7/12 üzemelésre képes üzletkritikus rendszer) szállítása. Az 1 darab informatikai megoldás az alábbi termékeket és szolgáltatásokat foglalja magába:
— A Műszaki leírásban részletezett funkcionális és nem funkcionális követelményeket teljesítő informatikai megoldás
— A megoldás részét képező alkalmazás szoftverek forráskódja build-elésre alkalmas formában, verziókezelő rendszeren keresztül
— Az informatikai megoldás üzemeltetéséhez, telepítéséhez, karbantartásához szükséges szkriptek, egyedi segédprogramok (pl. migrációs eszköz), konfiguráció sablonok
— Az informatikai megoldás által megkövetelt, harmadik féltől származó, licencköteles segédprogramok, alkalmazások és komponensek Megrendelő nevére kiállított licenceinek és telepítő médiáinak biztosítása a Megrendelő oldalán létrehozott környezetek jogtiszta üzemeltetéséhez szükséges mennyiségben
— Gap analízis - követelményspecifikáció és aktuális igények közti eltérés feltárása, dokumentálása, specifikáció aktualizálása
— Implementáció Tesztek tervezése, előkészítése, elvégzése (unit, funkcionális, integrációs, teljesítmény, regressziós)
— Hibabejelentés, hibajegykezelés, változáskezelés fejlesztési, tesztelési, bevezetési és garancia időszakban
— Éles üzemi átállás előkészítés, éles üzemi átállás támogatása, kezdeti éles üzem során kiemelt támogatás biztosítása
Amennyiben a keretszám felső határát meghaladja az alkalmas jelentkezők száma, Ajánlatkérő az alábbi objektív szempontok szerinti összehasonlítás alapján rangsorol, és az első 4 legtöbb pontot elért ajánlattevővel kíván az ajánlattételi szakaszba továbblépni.
1. Energia szektorban tevékenykedő szervezetnek az elmúlt 5 évben szerződésszerűen leszállított, legalább 7/12-ben üzemelésre képes, üzletkritikus rendszerek darabszáma - súlyszám: 2.
2. Energia szektorban tevékenykedő szervezetnek az elmúlt 5 évben szerződésszerűen leszállított, Részvételre jelentkező által fejlesztett ENTSO-E Harmonized Role Model-re épülő rendszerek darabszáma - súlyszám: 3
Ajánlatkérő az alkalmas részvételi jelentkezők közül, amennyiben a keretszám felső határát meghaladja az alkalmas jelentkezők száma, az igazolt referencia darabszámait a súlyszámokkal felszorozva a szempontokra kapott értékeket összeadja. Az így legmagasabb értéket elért első 4 gazdasági szereplőt fogja az ajánlattételi szakaszba bevonni.
Részvételre jelentkezőnek cégszerűen aláírt nyilatkozattal kell igazolnia az objektív szempontok teljesülését. A nyilatkozatot a részvételi jelentkezésével egyidejűleg kell benyújtani. További elvárások a Felhívást kiegészítő közbeszerzési dokumentumokban.
A II.2.7) pontban megjelölt határidő tervezett határidő, a teljesítési határidőket Ajánlatkérő a tárgyaláson kívánja véglegesíteni, azonban Ajánlatkérő felhívja a figyelmet, hogy a MEKH 10124/2018 számú határozata II. pontja alapján a Hivatal az EB GL 34. cikk (2) bekezdésének teljesítésére a 1.1.2020 határidőt szabta.

Eligibility requirements: Az ajánlatkérő által előírt kizáró okok: Az eljárásban nem lehet részvételre jelentkező, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdésében és a 63.§ (1) bekezdés c) pontban foglalt kizáró okok valamelyike fennáll. A megkövetelt igazolási mód: Részvételre jelentkezőnek a 321/2015. (X. 30.) Korm. rendelet (továbbiakban: Kr.) 1. § (1) bekezdése alapján a részvételi jelentkezés benyújtásakor az egységes európai közbeszerzési dokumentum (továbbiakban EEKD) benyújtásával kell előzetesen igazolnia, hogy nem tartozik a Kbt. 62. § (1)-(2) bekezdése és a 63.§ (1) bekezdés c) pontban előírt kizáró okok hatálya alá. Ajánlattevőnek az eljárás eredményéről szóló döntés meghozatala előtt, Ajánlatkérő erről szóló felhívására a Kr. 8. §, 10. §, 12-13. § szerinti igazolások, nyilatkozatok benyújtásával kell igazolnia, hogy vele szemben nem állnak fenn a Kbt. 62. § (1)-(2) bekezdése és a 63.§ (1) bekezdés c) pontban meghatározott kizáró okok. A bírálat során ajánlatkérő a Kbt. 69. § (4)-(8) bekezdéseiben foglaltak szerint jár el. A Kr. 13. § szerinti nyilatkozatot ajánlattevők nemleges tartalommal is kötelesek csatolni. A Kbt. 65. § (7) bekezdése alkalmazása esetén a részvételi jelentkezéshez csatolandó a kapacitást rendelkezésre bocsátó szervezet részéről a Kr. II. fejezete szerint kitöltött és aláírt EEKD, mely igazolja, hogy a kapacitást rendelkezésre bocsátó szervezet nem tartozik a Kbt. 62. § (1)-(2) bekezdése és a 63.§ (1) bekezdés c) pontban előírt kizáró okok hatálya alá. Részvételre jelentkezőnek a részvételi jelentkezésében a Kbt. 67. § (4) bekezdése alapján nyilatkoznia kell, hogy nem vesz igénybe a szerződés teljesítéséhez a Kbt. 62. §-a és 63.§ (1) bekezdés c) pont szerinti kizáró okok hatálya alá eső alvállalkozót.